ওসমানী আন্তর্জাতিক বিমানবন্দর

ওসমানী আন্তর্জাতিক বিমানবন্দর (আইএটিএ: ZYL, আইসিএও: VGSY) সিলেটের অন্যতম প্রধান দর্শনীয় স্থান, যা সিলেট সদরের অন্তর্গত বড়শাল এলাকায় অবস্থিত। এটি সিলেটের অন্যতম আকর্ষণীয় স্থান হিসাবে বিশেষভাবে গুরুত্বপূর্ণ। ১৯'শতকের শেষের দিকে সিলেট মহানগরীর কেন্দ্রস্থল থেকে উত্তর-পুর্ব দিকে এই বিমানবন্দরটি একটি "বেসামরিক বিমানবন্দর" হিসাবে প্রতিষ্ঠা করা হয় তদানীন্তন ব্রিটিশ কর্তৃপক্ষের ব্যবস্থাপনায়। এটি সিলেট শহরের '০' পয়েন্টের ৮ কিলোমিটারের মধ্যে রয়েছে। == বিশেষত্ব == ওসমানী আন্তর্জাতিক বিমানবন্দর (আইএটিএ: ZYL, আইসিএও: VGSY) বাংলাদেশের তৃতীয় বৃহত্তম আন্তর্জাতিক বিমানবন্দর। বিমানবন্দরটি বাংলাদেশ বেসামরিক বিমান চলাচল কর্তৃপক্ষ দ্বারা পরিচালিত ও বাংলাদেশের জাতীয় এয়ারলাইন বিমান বাংলাদেশ এয়ারলাইন্স-এর জন্য ব্যবহৃত হয়। ওসমানী আন্তর্জাতিক বিমানবন্দরটি ১৯৭১ সালের স্বাধীনতা যুদ্ধের মহানায়ক জেনারেল ওসমানীর নামানুসারে নামকরণ করা হয়। তারপূর্বে এটির নাম ছিল সিলেট বিমানবন্দর। এখান থেকে বিমান বিমান বাংলাদেশ এয়ারলাইন্স আন্তর্জাতিক রুটে এবং বেসরকারি বিমান সংস্থা নভোএয়ার এবং ইউএস-বাংলা এয়ারলাইন্স অভ্যন্তরীণ রুটে ফ্লাইট পরিচালনা করে। বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়াও বিমান বাংলাদেশ এয়ারলাইন্স এবং অন্যান্য বেসরকারি বিমান সংস্থা ওসমানী অান্তর্জাতিক বিমানবন্দর দেশের অভ্যন্তরে ঢাকা-সিলেট, সিলেট-চট্টগ্রাম, সিলেট-কক্সবাজার ইত্যাদি রূটে বিমান চলাচল করে থাকে। == কীভাবে যাবেন == সড়কপথে ঢাকা হতে প্রথমে সিলেট যেতে হবে; অতঃপর সেখান থেকে ওসমানী আন্তর্জাতিক বিমানবন্দরে যেতে হবে। ঢাকা হতে সড়কপথে সিলেটের দূরত্ব ২৪১ কিলোমিটার এবং রেলপথে ঢাকা হতে সিলেট রেল স্টেশনের দূরত্ব ৩১৯ কিলোমিটার। সিলেট শহরের কেন্দ্রবিন্দু '০' পয়েন্ট হতে ৮ কিলোমিটার এবং সিলেট রেলওয়ে স্টেশন ও কদমতলী বাস টার্মিনাল থেকে ১০ কিলোমিটার দুরত্বে ওসমানী আন্তর্জাতিক বিমানবন্দরের অবস্থান। সিলেট এসে সেখান থেকে রিক্সা বা সিএনজি অটো রিক্সায় অতি সহজেই ওসমানী আন্তর্জাতিক বিমানবন্দরে আসা যায়। সিলেটের মূল বাস স্ট্যান্ড কদমতলী বাস টার্মিনাল অথবা রেল স্টেশন থেকে ওসমানী আন্তর্জাতিক বিমানবন্দরে আসার জন্য ভাড়া হবেঃ রিক্সায় - ১২০/- - ২০০/-; সিএনজিতে সিএনজিতে - ১৫০/- - ২৫০/-। == বিমান ==